Document ID: 31995R1359

31995R1359
L 142/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EО) № 1359/95 НА КОМИСИЯТА
от 13 юни 1995 година
за изменение на приложения I и II на Регламент (EИО) № 2658/87 на Съвета относно тарифната и статистическа номенклатура и относно Общата митническа тарифа и за отмяна на Регламент (EИО) № 802/80
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (EИО) № 2658/87 на Съвета от 23 юли 1987 г. относно тарифната и статистическа номенклатура и относно Общата митническа тарифа (1), и по-специално членове 9 и 12 от него,
като има предвид, че Регламент (EИО) № 2658/87 създава номенклатурата от стоките, наричана по-долу „Комбинирана номенклатура“ (КН), която отговаря едновременно на изискванията на Общата митническа тарифа и на външнотърговската статистика на Общността;
като има предвид, че Регламент (EО) № 3115/94 от 20 декември 1994 г., който влиза в сила на 1 януари 1995 г. и изменя приложения I и II към Регламент (EИО) № 2658/87е съобразен със:
-
измененията в изискванията в областта на статистиката или на търговската политика, по-специално вследствие на Решение 94/800/ЕО на Съвета от 22 декември 1994 г. относно сключването от страна на Европейската общност по въпроси в рамките на нейната компетентност, на постигнати споразумения в рамките на многостранните търговски преговори от Уругвайския кръг (1986-1994 г.) (2) и на Регламент (EО) № 3231/94 на Съвета от 22 декември 1994 г. относно прилагането на някои мерки, резултат от завършилите преговори в рамките на член XXIV/6 от Общото споразумение по митата и търговията (GATT), както и на други мерки, спомагащи за опростяване на процедурите (3);
-
необходимостта от уеднаквяване и изясняване на текстове;
като има предвид, че е необходимо да се въведат, считано от 1 юли 1995 г., някои тарифни мерки, по-специално за селскостопанските стоки, така както са дефинирани в рамките на многостранните търговски преговори от Уругвайския кръг;
като има предвид задължението на Комисията да одобри чрез регламент, който ще се прилага от 1 юли 1995 г. окончателен вариант на Комбинираната номенклатура, включващ автономните и конвенционални ставки на митата от Общата митническа тарифа, определени с Решение 94/800/ЕО и Регламент (EО) № 3231/94, както и от други мерки, одобрени от Съвета или от Комисията (4);
като има предвид Регламент (EИО) № 802/80 (5), изменен с Регламент (EИО) № 2723/90 (6) за класирането на определени продукти като „краве масло“ в подпозиция 0405 00 10; като има предвид, че това класиране вече не съответства на новата структура на позиция № 0405 на Комбинираната номенклатура, приложена към настоящия регламент; поради което Регламент (EИО) № 802/80 следва да бъде отменен;
като има предвид, че разпоредбите на настоящия регламент са в съответствие с мнението на секция „Тарифна и статистическа номенклатура“ на Комитета по митническия кодекс,
ПРИЕ НАСТОЯЩИЯ РЕГЛАМЕНТ:
Член 1
Приложения I и II към Регламент (EИО) № 2658/87 се изменят съгласно приложенията.
Член 2
Регламент (EИО) № 802/80 се отменя.
Член 3
Настоящият регламент влиза в сила на 1 юли 1995 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 13 юни 1995 година.

Labels: 3
19